ນາຍ Mayweather ຊະນະ ນາຍ Pacquiao ໃນການຊີງແຊັມມວຍ ຮຸ້ນ 60 - 61 ກິໂລ
ການຕໍ່ສູ້ກັນ ບໍ່ໄດ້ເປັນໄປ ຢ່າງໜ້າຕື່ນເຕ້ນ ຕາມທີ່ມີການຄາດກັນ ໄວ້ລ່ວງໜ້າ ວ່າຈະເປັນການຊົກມວຍ ຄັ້ງຍິ່ງໃຫຍ່ ແຫ່ງສັດຕະວັດ.
ນາຍ Floyd Mayweather Jr ນັກມວຍອະເມຣິກັນ ນ້ຳໜັກ ຂະໜາດເບົາຍັງບໍ່ທັນເສຍໄຊຈັກເທື່ອ ໃນການຊົກມວຍອາຊີບ ມາ48 ຄັ້ງ ຫຼັງຈາກຊະນະນາຍ Manny Pacqiao ຈາກຟີລິບ ປິນດ້ວຍການຕັດສິນຢ່າງເປັນເອກກະສັນໂດຍຄະນະກຳມະ ການ ໃນການຊີງແຊັມຊົກມວຍຮຸ້ນ Welterweight ໃນອັນທີ່ ໄດ້ມີການໂຄສະນາວ່າເປັນ ນາຍ Mayweather ໄວ 38 ປີ ຊຶ່ງມີຊ່ວງແຂນຍາວກວ່ານາຍ Pacqiao ໄດ້ເລີ້ມຕົ້ນຢ່າງແຂງແຮງ ໃນການຕໍ່ສູ້ກັນ ໃນວັນ ເສົາວານນີ້ ທີ່ເວທີ MGM Grand Garden Arena ຢູ່ທີ່ນະ ຄອນ Las Vegas ແຕ່ນາຍ Pacqiao ທີ່ແຮງຊ້າຍ ໄດ້ຕອບໂຕ້ຢ່າງຂະຫຍັນຂັນແຂງ ໃນຍົກຕໍ່ໆມາ ແຕ່ບໍ່ເປັນການພຽງພໍທີ່ຈະເອົາຊະນະນາຍ Mayweather ທີ່ມີຊື່ສຽງໃນ ວິທີປ້ອງກັນໂຕນັ້ນ ນາຍ Mayweather ສາມາດສ້າງຄວາມເຫຼືອອົກເຫຼືອໃຈ ໃຫ້ແກ່ ນາຍ Pacqiao ໄວ 36 ປີໄດ້ ໂດຍການຕ່ອຍແລະໃຊ້ກຳປັ້ນຫຼາຍບັ້ນທີ່ມີປະສິດທິຜົນ ຂອງຕົນເອງ ການແຂ່ງຂັນຄັ້ງນີ້ ບໍ່ໄດ້ລະດັບທີ່ເປັນການຊົກມວຍຄັ້ງຍິ່ງໃຫຍ່ເປັນໄລຍະດົນນານທີ່ ນັກມວຍທັງສອງປາກົດວ່າໃຊ້ຄວາມລະມັດລະວັງທີ່ສຸດ ບໍ່ມີການ knockdown ແລະ ປາກົດວ່າບໍ່ມີນັກມວຍຄົນໃດໄດ້ຮັບບາດເຈັບສາຫັດແຕ່ຢ່າງໃດເລີຍ ກຳມະການຕັດ ສິນຂ້າງເວທີ 2 ທ່ານ ໃຫ້ຄະແນນໃນການຊົກ 12 ຍົກ ດ້ວຍຄະແນນ 116 ຕໍ່ 112 ໃນ ຂະນະດຽວກັນ ຜູ້ຕັດສິນຄົນທີສາມ ໃຫ້ຄະແນນ 118 ຕໍ່ 110 ທັງໝົດເຫັນດີ ໃຫ້ນາຍ Mayweather ເປັນຜູ້ຊະນະ ຫຼັງຈາກການຊົກມວຍແລ້ວນາຍ Pacqiao ກ່າວວ່າ ລາວຄຶດວ່າລາວຊະນະ ນັກມວຍ ເອກຟີລິບປິນຄົນນີ້ ໄດ້ຊະນະ 57 ຄັ້ງ ເສຍໄຊ 6 ຄັ້ງ ແລະສະເໝີກັນ 2 ຄັ້ງ ນາຍ Mayweather ກ່າວຫຼັງຈາກຊົກມວຍແລ້ວວ່າ ລາວຈະຊົກອີກຄັ້ງໜຶ່ງໃນທ້າຍປີນີ້ ແລ້ວຈະອອກກິນເບ້ຍບຳບນານ ຫຼືເຊົາຊົກມວຍ